Република Србија 
АП Војводина
Општина Инђија
Изборна комисија општине Инђија
број: 013-6/2023-I-8
дана, 6. 12. 2023. 


З А П И С Н И К

Са 8. седнице Изборне комисије општине Инђија (у даљем тексту: Комисија), која је одржана дана 15. децембра 2023. године, у скупштинској сали општине Инђија, ул. Цара Душана бр. 1, са почетком у 09:15 сати.

Седници присуствују чланови Комисије:

1. Никола Малић, председник Комисије
2. Бранко Деспотовић, члан
3. Сања Дивнић, члан
4. Милан Калинић, члан
5. Александра Марић, члан
6. Недељко Јотановић, члан
7. Јован Јарић, члан
8. Марина Нововић, члан
9. Радмила Терзић, члан
10. Берта Арон-Ласло, члан
11. Бранислав Мазињанин, члан

Присутни заменици чланова Комисије: 

1. Славољуб Жижић, заменик члана са правом гласа
2. Исидора Васиљевић, заменик члана са правом гласа
3. Данило Вићентић, заменик члана без права гласа
4. Никола Пуалић, заменик члана без права гласа

Остали присутни: Александар Банић, заменик секретара


 		Седницу је отворио и истом председавао председник Комисије Никола Малић.
	Након извршене прозивке од стране секретара, констатовано је да седници присуствује 11 чланова (са правом гласа) и 2 заменика члана Комисије са правом гласа, те да су испуњени услови за пуноважан рад и одлучивање.
	Како није било предлога за измену и допуну предложеног дневног реда, Комисија је са 13 (тринаест) гласова „за“, ниједним гласом „против“ и ниједним „уздржаним“ гласом, дакле  једногласно усвојила следећи

Д н е в н и   р е д:

1. Доношење Закључка о броју гласачких листића за спровођење избора народних посланика Републике Србије и Избора за посланике АП Војводине
1. Текућа питања.


Ад. 1.
У оквиру ове тачке дневног реда Никола Малић је објаснио да је приликом припреме материјала за предају бирачким одборима установљено да је број гласачких листића за спровођење избора за Народне посланике Народне скупштине Републике Србије већи за 3, а за спровођење избора за Посланике скупштине Аутономне покрајине Војводина мањи за 1. Дао је предлог да се на бирачком месту 37 преда 1  гласачки листић мање за спровођење избора за Посланике скупштине Аутономне покрајине Војводина. Након објашњења предлог је дат на гласање и изборна комисија је једногласно, са 13 гласова „за“ донела следећи

ЗАКЉУЧАК

I
Констатује се да је Изборна комисија општине Инђија утврдила да је број примљених гласачких листића за спровођење избора за Народне посланике Народне скупштине Републике Србије већи за 3, односно констатује се да су 3 гласачка листића вишак и да се исти неће предати бирачким одборима.
II

Констатује се да је Изборна комисија општине Инђија утврдила да је број примљених гласачких листића за спровођење избора за Посланике скупштине Аутономне покрајине Војводина мањи за 1, те да ће се на бирачком месту број 37 предати 1 гласачки листић мање.
Овај закључак објављује се на веб-презентацији Републичке изборне комисије.


Ад. 2. 
		 
Како у оквиру ове тачке није било пријављених за дискусију и с обзиром да је дневни ред исцрпљен, седница је закључена у 09:25 сати.



   Заменик  секретара Комисије        			                             председник Комисије

